recursal/SuperWikiNEXT-32B huggingface dataset:
**கார்பமிக் அமிலம்** (**Carbamic acid)** என்பது H2NCOOH என்ற மூலக்கூற்று வாய்ப்பாட்டை உடைய கரிமச் சேர்மம் ஆகும். அமிலத் தொகுதியானது ஒரு நைட்ரஜன் அல்லது அமீனுடன் (கார்பனுக்குப் பதிலாக) இணைக்கப்பட்டிருப்பது கார்பாக்சிலிக் அமிலம் மற்றும் ஒரு அமைடு ஆகியவற்றிலிருந்து இச்சேர்மத்தை வேறுபடுத்துகிறது. கார்பமிக் அமிலத்தின் பல வழிப்பொருட்கள் மற்றும் ஒத்த சேர்மங்கள் அறியப்படுகின்றன. அவை பொதுவாக நிலையற்றவையாக, அதாவது, அச்சேர்மம் எந்த அமீனிலிருந்து பெறப்பட்டதோ அந்த அமீனாகவும் மற்றும் கார்பன் டை ஆக்சைடாகவும் மாறுகின்றன.  இந்த வேதி வினைக்குழுவின் புரோட்டான் நீக்கம் செய்யப்பட்ட எதிரயனி (அல்லது இணைக்காரம்) ஒரு கார்பமேட் ஆகும். கார்பமிக் அமிலம் ஒரு தள அமைவு மூலக்கூறு ஆகும்.

கிடைக்கும் விதம்
----------------

கார்பமிக் அமிலம் யூரியா உற்பத்தியின் போது கிடைக்கும் ஒரு இடைநிலை வினைப்பொருள் ஆகும். யூரியாவின் தயாரிப்பு வினையானது கார்பன் டை ஆக்சைடு மற்றும் அம்மோனியாவின் வினையை உள்ளடக்கியதாகும் 

CO 2 + NH 3 → H 2 NCOOH
H 2 NCOOH + NH 3 CO (NH 2 ) 2 + H 2 O.
கார்பமாயில்ட்ரான்ஸ்ஃபெரேஸ்கள் EC எண் 2.1.3 இன் கீழ் வகைப்படுத்தப்பட்ட டிரான்ஸ்ஃபெரேஸ் நொதியம் ஆகும் .

கார்பமிக் அமிலத்தின் வழிப்பொருட்கள்
-----------------------------------

* கார்பமிக் அமிலத் தொகுதி கார்பமிக் அமிலத் தொகுதி
* கார்பமேட் தொகுதி கார்பமேட் தொகுதி
* கார்பமாயில் ( சிபிஎம் ) தொகுதி கார்பமாயில் ( **சிபிஎம்** ) தொகுதி
* கார்பமாயில் குளோரைடு தொகுதிகார்பமாயில் குளோரைடு தொகுதி

 கார்பமிக் அமிலங்கள் கார்பமேட்டைக் பாதுகாக்கும் குழுக்களின் சிதைவில் இடைநிலைப் பொருள்கள் ஆகும்; ஒரு எசுத்தர் பிணைப்பின் நீராற்பகுப்பு கார்பமிக் அமிலத்தை உருவாக்குகிறது. கார்பன் டை ஆக்சைடின் வெளியேற்றமானது பாதுகாப்பு நீக்க வினைகளை முன்னோக்கி நகர்த்தி பாதுபாப்பு செய்யப்படாத அமீனைத் தருவதை அதிகரிக்கிறது. 

கார்பமேட்டுகள் பொதுவாக கார்பமிக் அமிலத்தின் எசுத்தர்களைக் குறிக்கின்றன. மெத்தில் கார்பமேட் என்பது கார்பமிக் அமிலத்தின் எளிமையான எசுத்தர் ஆகும். கார்பமிக் அமிலங்களைப் போலன்றி, எசுத்தர்கள் நிலைத்தன்மை உடையவை ஆகும். ஆல்ககால்களுடன் கார்பமாயில் குளோரைடுகளின் வினை, ஐசோசயனேட்டுகளுடன் ஆல்ககாலின் சேர்க்கை வினை மற்றும் அம்மோனியாவுடன் கார்பனேட் எசுத்தர்களின் வினை ஆகியவற்றால் இவை தயாரிக்கப்படுகின்றன. 

சில எசுத்தர்கள் தசை தளர்த்திகளாகப் பயன்படுகின்றன, அவை ஜிஏபிஏஏ ஏற்பியின் பார்பிட்யூரேட் தளத்துடன் பிணைக்கப்படுகின்றன.  மற்றவைகள் பூச்சிக்கொல்லிகளாகப் பயன்படுத்தப்படுகின்றன, எடுத்துக்காட்டாக ஆல்டிகார்ப் போன்றவற்றைக் கூறலாம்.

குறிப்புகள்
-----------

1. ↑  Lemke, Thomas L. (2003). *Review of Organic Functional Groups: Introduction to Medicinal Organic Chemistry*. Philadelphia, PA: Lippincott, Williams & Wilkins. பக். 63. பன்னாட்டுத் தரப்புத்தக எண்:978-0-7817-4381-5. .
2. ↑  Khanna, R. K. (1999). *Carbamic acid: Molecular structure and IR spectra*.
3. ↑  Jäger, Peter; Rentzea, Costin N.; Kieczka, Heinz (2000). "Carbamates and Carbamoyl Chlorides". *Ullmann's Encyclopedia of Industrial Chemistry*. doi:10.1002/14356007.a05\_051. பன்னாட்டுத் தரப்புத்தக எண்:3527306730.
4. ↑  Block, John H.; Beale, John M. தொகுப்பாசிரியர்கள் (2004). "Central Nervous System Depressant". *Wilson and Gisvold's Textbook of Organic Medicinal and Pharmaceutical Chemistry*. Philadelphia, PA: Lippincott, Williams & Wilkins. பக். 495. பன்னாட்டுத் தரப்புத்தக எண்:978-0-7817-3481-3. .
5. ↑   *The Toxicologic Effects of the Carbamate Insecticide Aldicarb in Mammals: A Review*. 1987.
**கார்பனாக்கல்** (*Carbonization*) என்பது தாவரங்கள் மற்றும் இறந்த விலங்குகள் ஆகியவை மரம் வடித்தல் என்ற செயல்முறையின் மூலமாக முழுவதுமாக கரியணுக்களாக மாற்றப்படும் செயல்முறையாகும்.

கார்பனாக்கல் செயல்முறையில் உள்ள சிக்கல்
---------------------------------------

கார்பனாக்கலில் உள்ளடங்கிய தொடர் செயல்முறைகளின் விளக்கப்படம்
கார்பனாக்கல் என்பது ஒரு வெப்பச்சிதைவு வினையாகும், எனவே, ஐதரசனேற்றம், ஒடுக்கம், ஹைட்ரஜன் பரிமாற்றம் மற்றும் மாற்றியமாக்கல் போன்ற பல வினைகள் ஒரே நேரத்தில் நிகழும் ஒரு சிக்கலான செயல்முறையாகக் கருதப்படுகிறது.

கார்பனாக்கல் என்பது தனது வினை வேகத்தின் காரணமாக நிலக்கரியாக்கல் செயல்முறையிலிருந்து வேறுபடுகிறது. நிலக்கரியாக்கல் செயல்முறையோடு ஒப்பிடும் போது எண்ணளவில் பல மடங்குகளில் கார்பனாக்கல் வினையின் வேகம் அதிகமாக உள்ளது.

வெப்பச்சிதைவு வினையின் இறுதி வெப்பநிலைக்கு, பயன்படுத்தப்படும் வெப்பத்தின் அளவு கார்பனேற்றத்தின் அளவு மற்றும்  பிற அயல் தனிமங்களின் எஞ்சிய உள்ளடக்கத்தைக் கட்டுப்படுத்துகிறது. உதாரணமாக, T ~ 1200 கெல்வின் வெப்பநிலையில் மீந்திருக்கும் பகுதியின் கார்பன் பொதிவு நிறையில் 90 விழுக்காடு பகுதியைக் கொண்டிருக்கிறது, அதே நேரத்தில் T ~ 1600 கெல்வின் வெப்பநிலையில் நிறையில் 99 விழுக்காடு கார்பனைக் கொண்டுள்ளது. கார்பனாக்கல் என்பது பெரும்பாலும் வெப்பம் உமிழ் செயல்முறை ஆகும். அதாவது, இது கொள்கையளவில் தன்னிறைவு பெறக்கூடியதாகவும், கார்பனீராக்சைடை உற்பத்தி செய்யாத ஆற்றல் மூலமாகவும் பயன்படுத்தப்படலாம். குளுக்கோசின் கார்பனாக்கல் வினையைப் பொறுத்தவரை இந்த வினையானது சற்றேறக்குறைய கிராம ஒன்றுக்கு 237 கலோரிகளை வெளிவிடுகிறது.

மேற்கோள்கள்
-----------

1. 1 2  Nic, M. (2014). "Carbonization". *The IUPAC Compendium of Chemical Terminology*. IUPAC Gold Book. doi:10.1351/goldbook.C00840. .
2. ↑  "Burying biomass to fight climate change" by Richard Lovett, New Scientist, 3 May 2008, pp. 32-5.
**டோபோர்** என்பது (பெங்காலி:টোপর) இந்து திருமணத்தின் போது மணமகனால் அணியப்படும் பாரம்பரியமான கூம்பு வடிவமான தலைக்கவசமாகும் , இதன் மேற்புறம் உடையக்கூடியதாகும் இது ஷோலோ பித் எனும் மரத்தின் நாரினால் செய்யப்படும் வெள்ளை நிறம் கொண்டது.

டோபோர் வழக்கமாக மணமகளின் குடும்பத்தினரால், மணமகனுக்கு வழங்கப்படுகிறது. முக்கிய விழா தொடங்கும் முன்னர் மணமகனுக்கு தொப்பி அணிவிப்பர், இது நல்ல அதிசயத்தை தரும் என நம்பப்படுகிறது. Brides will typically wear related, but differently-shaped, headgear (வங்காள மொழி: মুকুট, mukut). மணப்பெண்கள் திருமணம் தொடர்பாக வித்தியாசமான தலைக்கவசத்தை அணிகிறார்கள் (வங்காளம் : মুকুট,முகுட்)

அன்னபிரசன்னா விழாவில் சிறு குழந்தைகளும், மணமகன் போல் உடையணிந்து தலையில் டோபோர் அணிந்திருப்பார்காள்.

மத முக்கியத்துவம்
-----------------

டோபோருடன் தொடர்புடைய ஒரு புராணத்தின்படி சிவபெருமான் தன் திருமணத்திற்க்கு சிறப்பான தலையலங்காரத்தை விரும்பியதால் இப்பணியை விஸ்வகர்மாவிற்க்கு அளித்தார். ஆனால் அவர் சிறப்பான கண்கவர் தலைக்கவசத்தை வடிவமைக்கவில்லை என்பதும் அவர் கடினமான பொருள்களை பயன்படுத்துவதில் நிபுணர் என்பதும் தெரிகிறது.பின்னர் சிவபெருமான் சோலோபித் மூலம் தலைக்கவசம் செய்ய மலகர் என்பவர் ஒருவரை நியமித்தார்.அப்போதிலிருந்து டோபோர் தலைக்கவசங்கள் பெங்காலி இந்து திருமணங்களில் முக்கியத்துவம் பெற்றுவிட்டது.

மேற்கோள்கள்
-----------

1. 1 2  "Art and Crafts". *Banglapedia — the National Encyclopedia of Bangladesh* (ஆங்கிலம்). 2018-09-07 அன்று பார்க்கப்பட்டது.
2. ↑  Vincent, Elisa (2018). "6 Essentials For A Bengali Bride And Groom To Complete Their Wedding Look". *Sulekha*. .
3. ↑  Majumdar, Rochona (2009-03-23) (in en). *Marriage and Modernity: Family Values in Colonial Bengal*. Duke University Press. பக். 110. பன்னாட்டுத் தரப்புத்தக எண்:978-0822390800. .
4. 1 2  weddingculture (2015-01-30). "Topor, Mukuts and other Embellishments for the Bengali Bride and Groom". *Medium*. 2018-09-07 அன்று பார்க்கப்பட்டது.
5. 1 2  "Mangal Parinay - Mukut And Topor- Traditional Head Accessory Of Bengali Weddings" (in en-US). *MangalParinay*. 2017-09-27. .
6. ↑  Mukherjee, Kanai; Bandyopadhyay, Bibhas; Chakravarty, Aloka (in en). *New Age Purohit Darpan: Annaprasan* (2nd ). Association of Grandparents of Indian Immigrants. பக். 4. .
**ஆக்ரி** (*Acre*, பிரேசிலிய போர்த்துக்கீசம்: [ˈakɾi]) பிரேசிலின் வடக்கு மண்டலத்தில் அமைந்துள்ள மாநிலம் ஆகும். நாட்டின் மேற்குக் கோடியில் அமைந்துள்ள இந்த மாநிலம் பிரசிலியாவிலிருந்து இரண்டு மணி நேர வேறுபாட்டில் உள்ளது. இதன் எல்லை மாநிலங்களாக வடக்கு மற்றும் வடகிழக்கில் அமேசோனாசு, கிழக்கில் ரோன்டோனியாவும் தென்கிழக்கில் பொலிவியாவின் மாநிலமான பாண்டோவும், தெற்கிலும் மேற்கிலும் பெருவின் மாத்ரெ டெ டியாசு, உகயாலி, லவரேட்டோ மண்டலங்களும் அமைந்துள்ளன. இதன் பரப்பளவு 152,581.4 கிமீ2 ஆகும்; இது தூனிசியாவை விட சற்றே சிறியதாகும்.

ரியோ பிரான்கோ இதன் தலைநகரமாகவும் மிகப் பெரிய நகரமாகவும் உள்ளது. மாநிலத்தின் பிற முதன்மை இடங்களாக குருசீரோ டொ சூல், சேனா மதுரீரா, தரவுக்கா மற்றும் ஃபீழ்சா உள்ளன.

தீவிரமான பிரித்தெடுப்புத் தொழில் பிரேசிலின் மற்ற மண்டலங்களிலிருந்து இந்த மாநிலத்திற்கு ஈர்த்தது; இருபதாம் நூற்றாண்டில் இத்தொழில் தன் உச்சத்தை எட்டியது. பல்வேறு மண்டலத்து மக்கள் கூடி வாழ்ந்ததால் இங்கு தென் மண்டல, பாவுலோ, வட மண்டல மற்றும் உள்ளூர் வழக்கங்கள் இணைந்து பல்வேறுபட்ட உணவுமுறைகள் உருவாகின. 

இந்த மாநிலம் பெரும்பாலும் அமேசான் மழைக்காடுகளால் நிறைந்துள்ளது. பல ஆறுகள் ஆக்ரியில் பாய்கின்றன. ஆற்றுப் போக்குவரத்து, மாநிலத்தின் மேற்குப் பகுதியில் ஜுருவா, மோவா ஆறுகளையும் வடமேற்கில் தரவுக்கா, என்விரா ஆறுகளையும் அடிப்படையாகக் கொண்டுள்ளது; குறிப்பாக நவம்பர் முதல் சூன் வரை சாலைகள் துண்டிக்கப்படுவதால் ஆற்றுப் போக்குவரத்தே முதன்மையாக உள்ளது.

மாநிலத்தின் பொருளியல்நிலை வேளாண்மை, மாடு கால்நடை வளர்ப்பு, மற்றும் இயற்கை மீள்மத் தயாரிப்பை அடிப்படையாகக் கொண்டுள்ளது.

இருபதாம் நூற்றாண்டின் துவக்கம் வரை ஆக்ரி பொலிவியாவின் பகுதியாக இருந்தது. 19-ஆம் நூற்றாண்டிலிருந்தே, ஆக்ரியின் பெரும்பான்மை மக்களாக பிரேசிலியர்கள் இருந்தனர்; இவர்கள் விடுதலை பெற்ற மாநிலத்தை நிறுவினர். 

1889இல் இந்தப் பகுதியை பொலிவியா மீண்டும் கைப்பற்ற முயன்றதால் பல சண்டைகள் நடந்தன.

1903ஆம் ஆண்டு நவம்பர் 17இல் ஆக்ரி பிரேசிலின் அங்கமாக ஆனது. ஜூன் 15, 1962இல் ஒன்றிணைக்கப்பட்டு பிரேசிலின் மாநிலங்களில் ஒன்றானது.

மேற்சான்றுகள்
-------------

1. ↑  பிரேசிலின் புவியியல் மற்றும் கணக்கெடுப்பு நிறுவனம் எசுப்பானியம்

வெளி இணைப்புகள்
---------------

|  |  |  |
| --- | --- | --- |
| 

|  |  |
| --- | --- |
| Search Wikimedia Commons | விக்கி ஊடக நடுவத்தில்:
 ***Acre (state)***  (பகுப்பு) |

 
விக்கிமூலத்தில் 1911ஆம் ஆண்டு பிரித்தானிக்கா கலைக்களஞ்சியத்தில் உள்ள கட்டுரையின் உரை ***Acre (state)*** உள்ளது. |

|  |
| --- |
| **Acre**விக்கிப்பீடியாவின் உறவுத் திட்டங்களில்* விளக்கம் விக்சனரியிலிருந்து
* படிமங்கள் பொதுவகத்தில்
* செய்திகள் விக்கிசெய்தியிலிருந்து
* மேற்கோள்கள் விக்கிமேற்கோளிலிருந்து
* மூல உரைகள் விக்கிமூலத்திலிருந்து
* உரைநூல்கள் விக்கிநூல்களிலிருந்து
* Travel guide விக்கிப்பயணத்திலிருந்து
* வளங்கள் விக்கிப்பல்கலைக்கழகம்

 |

* அதிகாரப்பூர்வ இணையதளம்
**அம்மையப்பட்டு பிடாரி செல்லியம்மன் கோயில்** தமிழ்நாட்டில் திருவண்ணாமலை மாவட்டம், அம்மையப்பட்டு என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.சுயம்புவாக தோன்றிய அம்மன் இச்சன்னதியின் சிறப்பு []

கோயில் அமைப்பு
--------------

இக்கோயிலில் பிடாரியம்மன் சன்னதியும், சுப்பிரமணியசுவாமி. உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஆகம முறைப்படி ஒருகாலப் பூசை நடக்கின்றது. ஆடி மாதம் ஊர் மக்கள் ஒன்று திரண்டு பொங்கல் வைப்பது முக்கிய திருவிழாவாக நடைபெறுகிறது. சித்திரை மாதம் கூழ் வார்த்தல் திருவிழாவாக நடைபெறுகிறது.உப கோவிலான முருகன் கோயிலில் ஆடி மற்றும் தை மாதத்தில் கிருத்திகை விழா மற்றும் பங்குனி உத்திரம் வெகு சிறப்பாக நடைபெற்று வருகிறது

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சிப்பிப்பாறை (Chippiparai)** தென் இந்தியாவைச் சேர்ந்த ஒரு நாய் இனமாகும்.  தற்காலத்தில் இது பெரியாறு ஏரியைச் சுற்றிய பகுதியில் காணப்படுகிறது. இது முதன்மையாக காட்டுப்பன்றி, மான், முயல் ஆகியவற்றை வேட்டையாட பயன்படுத்தப்படுகிறது. இது வீட்டுக் காவலுக்கும் பயன்படுத்தப்படுகிறது. தமிழ்நாட்டின் மதுரை மாவட்டத்துக்கு அருகே உள்ள சிப்பிப்பாறையில் அரச குடும்பத்தினரால் இனப்பெருக்கம் செய்யப்பட்டன. இந்த நாயினங்கள் திருநெல்வேலி மற்றும் மதுரையை ஆண்ட ஆட்சியாளர்களால் மதிப்புமிக்க மற்றும் கண்ணியமிக்க ஒரு சின்னமாக வளர்க்கப்பட்டு வந்தது.

விளக்கம்
--------

தலையின் தோற்றம்
### தோற்றம்

இவை வழக்கமாக இளமஞ்சள் நிறத்தில், செம்மண்ணிறத்தவையாகவும், மிக லேசான வெள்ளி, சாம்பல் நிறக் கோடுகளுடன் மற்றும் நீண்ட வளைவான வாலுடன் இருக்கும். மற்ற நிறங்களாக சாம்பல் மற்றும் இளமஞ்சளில் சில  வேறுபாடுகள், கூட இருக்கலாம். இது ஒரு நடுத்தர அளவு நாய், இவை  25 அங்குலம் அல்லது 63.5 செ.மீ தோள் உயரம் கொண்டவை. அண்மைய கணக்கீட்டின்படி ஆண் நாய்கள் தோராயமாக 63.0 செமீ, பெண் நாய்கள் 56.0 செமீ தோள் உயரம் உடையவையாக உள்ளன. இதன் உடல் முடிகள் குட்டையானவையாக பளபளப்பானவையாக உள்ளது இதனால் இவை வெப்பத்தைத் தாங்க உதவியாக உள்ளன. இதன் முடியின் நீளம் குறைவாக உள்ளதால் இவை தெள்ளுப் பூச்சிகளை எளிதாக புரண்டு படுத்து உதிர்க்கின்றன. இதன் ஒட்டுமொத்த தோற்றம் ஸ்லோகி, அல்லது ராம்பூர் வேட்டை நாய்களை மிகவும் ஒத்ததாக இருக்கிறது.

ஆண் நாய்

மேற்கோள்
--------

1. ↑  Karthickeyan, S.M.K.; Ravimurugan T.; Hisham, A.; & Sivaselvam, S.N. Chippiparai breed of dogs in Tamil Nadu: An assessment of physical and performance characteristics.
2. ↑  [://www.hindutamil.in/news/supplements/uyir-moochi/665818-chippiparai-dogs-1.html]
3. ↑  Dr Gautam Unny. "Chippiparai- Pets - Indiatimes". Pets.indiatimes.com. 2014-05-08 அன்று மூலம் பரணிடப்பட்டது. 2014-05-08 அன்று பார்க்கப்பட்டது.
4. ↑  Karthickeyan, S.M.K.; Ravimurugan T.; Hisham, A.; & Sivaselvam, S.N. Chippiparai breed of dogs in Tamil Nadu: An assessment of physical and performance characteristics.

வெளி இணைப்புகள்
---------------

* சிப்பிப்பாறையின் சிறப்பு,

இரா.சிவசித்து தி இந்து 2017 அக்டோபர் 28

* வசூலுக்கு வந்தவர்களை விரட்டிய நாய்! இரா.சிவசித்து தி இந்து 2017 நவம்பர் 4
* அசல் சிப்பிப்பாறை இரா.சிவசித்து தி இந்து 2017 நவம்பர் 11

| * பா
* உ
* தொ
இந்தியாவில் தோன்றிய நாய் இனங்கள் |
| --- |
| நடைமுறையில் | 
* இராமநாதபுரம் மண்டை நாய்
* இராஜபாளையம் நாய்
* இந்திய ஸ்பிட்ஸ்
* கன்னி நாய்
* காடி குத்தா
* காய்கடி நாய்
* குமோன் மஸ்தீஃப்
* கோம்பை நாய்
* சிங்கள ஹவுண்ட்
* சிப்பிப்பாறை
* பாக்கர்வால் நாய்
* புல்லி குத்தா
* மகாராட்டிர வேட்டை நாய்
* முதொல் நாய்
* பஞ்சாரா வேட்டைநாய்
* நாட்டு நாய்
* இராம்பூர் வேட்டைநாய்

 | இந்தியா |
| தொடர்புடைய கட்டுரைகள் | 
* இந்திய ஓநாய்
* செந்நாய்

 |
**சிமன் சிங் லோதா** *(Chiman Singh Lodha )* இவர் ஓர் இந்திய அரசியல்வாதியாவார். உப்பு சத்தியாக்கிரகம் தொடர்பாக கைது செய்யப்பட்ட பியாவர் தலைவர்களில் இவரும் ஒருவர்.

சட்டமன்றத் தேர்தல்
------------------

இவர் பியாவரில் நடந்த இந்திய தேசிய காங்கிரசின் மாநாட்டின் முக்கிய தலைவர்களில் ஒருவராக இருந்தார். பியாவரில் பிரிஜ் மோகன் லால் சர்மாவுடன் தேர்தலில் போட்டியிட்டார். இரு தலைவர்களும் முறையே 'பி' மற்றும் 'சி' என்று அழைக்கப்பட்டனர்.  இவர் 1962 ராஜஸ்தான் சட்டமன்றத் தேர்தலில், பியாவர் தொகுதியில் சுயேட்சை வேட்பாளராக போட்டியிட்டார். காங்கிரசின் அதிகாரப்பூர்வ வேட்பாளர் பிரிஜ் மோகன் லால் சர்மாவுக்கு பின்னால் 9,090 வாக்குகள் (28.94%) பெற்று மூன்றாவது இடத்தை அடிந்தார்.  காங்கிரசு கட்சியின் கிளைக்குள் ஏற்பட்ட பிளவு இந்தியப் பொதுவுடமைக் கட்சி வேட்பாளர் சுவாமி குமாரானந்த் தேர்தலில் வெற்றி பெற உதவியது. 

1960 களின் நடுப்பகுதியில் இவர் பியாவர் நகராட்சி மன்றத்தின் தலைவராக இருந்தார்.

நினைவு
------

பியாவரின் சாங் சாலையில் இவரது சிலை உள்ளது.  பியாவரில் சிறீசிமன்சிங் லோதா என்ற பெயரில் ஒரு பள்ளி உள்ளது. சி.எஸ்.லோதா நகர் இவரது நினைவாக இவரது மூத்த மகன் மோகன்சிங் லோதாவால் நிறுவப்பட்டது.

குறிப்புகள்
-----------

1. ↑  Rajasthan (India) (1966). *Rajasthan [district Gazetteers].: Ajmer*. Printed at Government Central Press. பக். 659. .
2. ↑   *The Political Science Review, Vol. 12, Part 3–4*. Department of Political Science, University of Rajasthan. 1973. பக். 222. .
3. ↑  Election Commission of India. *STATISTICAL REPORT ON GENERAL ELECTION, 1962 TO THE LEGISLATIVE ASSEMBLY OF RAJASTHAN பரணிடப்பட்டது 2016-03-03 at the வந்தவழி இயந்திரம்*
4. ↑  India. Rural Urban Relationship Committee (1966). *Report, Vol. 3*. Governmentof India, Ministry of Health & Family Planning. பக். 399. .
5. ↑
**சிப்பி** (**Chippy** ) ( கன்னடத் திரையுலகில் **ஷில்பா** என அறியப்படுகிறார்) இவர் ஓர் இந்திய நடிகையாவார். இவர் தென்னிந்திய திரையுலகில் பணிபுரிகிறார். மேலும் முதன்மையாக மலையாளம் மற்றும் கன்னப்ட படங்களில் பணியாற்றுகிறார். *ஜானுமதா ஜோடி* (1996) என்றத் திரைப்படத்தில் நடித்ததற்காக சிறந்த நடிகைக்கான பிலிம்பேர் விருது - கன்னடம் மற்றும் கர்நாடக மாநில சிறந்த திரைப்பட விருதை வென்றார்.  *பூமி தாயா சோச்சலா மாகா* (1998), *முங்கரினா மிஞ்சு* (1997) மற்றும் *இது என்தா பிரேமவய்யா (1999)* போன்ற வெற்றி பெற்ற பல கன்னடப் படங்களில் நடித்துள்ளார். கன்னடத் திரையுலகில் சிறந்த திரை ஜோடிகளில் ஒன்றாக ஷில்பா மற்றும் ரமேஷ் அரவிந்த் ஜோடி கருதப்படுகிறது. இவர் ஸ்த்ரீஜன்மம், ஸ்த்ரீ ஓரு சந்தாவனம், ஆகாஷதூத்து உள்ளிட்ட பல மலையாள தொலைக்காட்சித் தொடர்களிலும் நடித்துள்ளார்.

தொழில்
------

சிப்பி 1993ஆம் ஆண்டில் நடிகர் மம்மூட்டியுடன் இணைந்து நடித்த பரதன் இயக்கிய *பதேயம்* மூலம் திரைப்பட அறிமுகமானார். இவர் பல மலையாளப் படங்களில் துணை வேடங்களிலும், சில முன்னணி கதாபாத்திரங்களிலும் நடித்துள்ளார். பின்னர் இவர் 1996இல் வெளியாகி மிகப்பெரிய வெற்றிப் பெற்ற கன்னடப் படமான *ஜானுமதா ஜோடி* என்ற படத்தில் நடித்தார். இது கன்னட திரையுலகில் பல சாதனைகளை முறியடித்து ஐநூறு நாட்கள் வெற்றிகரமாக திரையிடப்பட்டது. கன்னடத் திரையுலகில் ஒரு முன்னணி நடிகையாக தன்னை நிலைநிறுத்திக் கொண்ட இவர் இந்தப் படத்தில் நடித்ததற்காக கர்நாடக அரசிடமிருந்து சிறந்த நடிகைக்கான கர்நாடக மாநில திரைப்பட விருதைப் பெற்றார்.

தொலைக்காட்சி
------------

திருமணத்திற்குப் பிறகு இவர் தனது கவனத்தை மலையாளத் தொலைக்காட்சித் தொடர்களுக்கு மாற்றினார். ஸ்த்ரீஜனத்தில் *மாயம்மா* என்ற பாத்திரத்தில் இவர் நன்கு அறியப்பட்டார். பின்னர் இவரது தயாரிப்பின் (அவந்திகா கிரியேசன்) கீழ் பல தொடர்களில் நடித்தார். பல்வேறு பிரபலமான மலையாள நாடகத் தொடர்களில் நடித்ததற்காக இவர் பல பாராட்டுக்களைப் பெற்றுள்ளார். மேலும் மலையாளத் தொலைக்காட்சித் தொடர் துறையில் சிறந்த பெண் நடிகைகளில் ஒருவராக இருக்கிறார். இவர் சில விளம்பரங்களிலும் நடித்துள்ளார். இப்போது இவர் வானம்பாடி மற்றும் மௌன ராகம் போன்றவற்றில் நடித்து வருகிறார்.

தனிப்பட்ட வாழ்க்கை
------------------

கேரளாவின் திருவனந்தபுரத்தில் ஷாஜி மற்றும் தங்கம் ஆகியோருக்கு சிப்பி பிறந்தார். சிப்பிக்கு திரிஷ்யா என்ற சகோதரி உள்ளார்.  தயாரிப்பாளர் எம்.இரஞ்சித்தை திருமணம் செய்து கொண்ட இவருக்கு அவந்திகா என்ற மகள் உள்ளார்.

குறிப்புகள்
-----------

1. ↑  "Best actress". Filmfare. 1998-07-05. 5 July 1998 அன்று மூலம் பரணிடப்பட்டது. 2012-08-15 அன்று பார்க்கப்பட்டது.
2. ↑  "Chippy says she signed 'Vanambadi' impressed by its story and music – Times of India". *The Times of India*. .
3. ↑  "Interview with Chippy". amritatv.com. 26 March 2014 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Chippy
* Chippy at MSI
கிளாண்ட்ஃபோர்ட் சிப்பி அருங்காட்சியகம்
நார்ஃபோக்கின் கிளாண்ட்ஃபோர்டில் உள்ள **சிப்பி அருங்காட்சியகம்** (*The Shell Museum*), நாட்டின் மிகப் பழமையான அருங்காட்சியகமாகும். இங்கு மிக அதிக அளவிலான கடல் வாழ் மெல்லுடலிகளின் மேலோடுகள் உள்ளன. இதை நிறுவியவர் ஆல்ஃபிரட் ஜோட்ரெல் ஆவார். கடல் சிப்பிகள் மற்றும் சிப்பிகளினால் செய்யப்பட்ட பொருட்கள், புதைபடிமங்கள், பறவை முட்டைகள் மற்றும் உள்ளூர் தொல்பொருள் கண்டுபிடிப்புகள் ஆகியவை இந்த அருங்காட்சியகத்தில் காட்சிக்கு வைக்கப்பட்டுள்ளன.  இங்கு ஜான் குராசுகேவின் படைப்புகளின் தொகுப்புகளும் உள்ளன.

அருங்காட்சியகத்தை நிர்மாணிப்பதற்கு முன்னர், சேகரிப்பு பொருட்கள் அனைத்தும் நிறுவனர் வீட்டில் பெட்டிகளில் வைக்கப்பட்டிருந்தது.

மேற்கோள்கள்
-----------

 

1. ↑  "Cabinets of Curiosities? Bruin investigates Glandford's Shell Museum!". *ournorfolk.org.uk*.
2. ↑  "The Shell Museum". *visitnorthnorfolk.co.uk*.
3. ↑  Rachel Cooke. "Threads: The Delicate Life of John Craske review – unpicking life's rich tapestry". *The Guardian*.

வெளி இணைப்புகள்
---------------

* அதிகாரப்பூர்வ இணையதளம்
**ஓக்லண்ட்**  (Oakland) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 22.605 சதுர கிலோ மீற்றர் பரப்பளவைக் கொண்டுள்ளது. இதில் 21.897 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.709 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 12,754 ஆகும். ஓக்லண்ட் நகரத்தின் மக்கள் தொகை அடர்த்தி ஒரு கிலோ மீற்றருக்கு 582.5 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**ஓக்ரம் இபோபி சிங்**  (Okram Ibobi Singh, பிறப்பு சூலை 19, 1948) இந்தியாவின் வடகிழக்கு மாநிலமான மணிப்பூரின் முன்னாள் முதலமைச்சர். மார்ச்சு 7,2002 முதல் மார்ச்சு 15,2017 வரை இப்பதவியில் இருந்துள்ளார். காங்கிரசுக் கட்சி உறுப்பினர்..

இளமை
----

ஓக்ரம் அங்குபி மற்றும் லுகாமணி தேவிக்கு மகனாக 1948ஆம் ஆண்டு சூலை 19 அன்று தூபல் அதோக்பம் என்றவிடத்தில் பிறந்தார். இவரது மனைவியும் 2007ஆம் ஆண்டு தேர்தல்களில் பேரவை உறுப்பினராகத் தேர்ந்தெடுக்கப்பட்டுள்ளார்..

கொலை முயற்சி
------------

செப்டம்பர் 2, 2008 அன்று மாநில போராட்டக்காரர்கள் சிலர் இவரது வீட்டை எறிகணை வீச்சு கொண்டு தாக்கினர். வீட்டின் உள்ளே உறங்கிக்கொண்டிருந்த ஓக்ரம் சிங் மற்றும் அவரது மனைவி தப்பித்தனர். காவலர் ஒருவருக்குப் பலத்த காயம் ஏற்பட்டது. தாக்கியவர்கள் இதுவரை பிடிபடவில்லை. தொலைபேசி மூலம் காங்கலெய்பக் மக்கள் புரட்சி இயக்கத்தின் உறுப்பினர் ஒருவர் இதற்கு உரிமை கோரினார்; மணிப்பூரில் புரட்சியைத் தடுக்கும் விதமாக திட்டங்களை நிறைவேற்றாதிருக்க முதல்வருக்கு ஓர் எச்சரிக்கை இது எனக் கூறினார்.

மேற்கோள்கள்
-----------

1. ↑  IBOBI SINGH, Okram International Who's Who. accessed September 1, 2006.
2. ↑  Ibobi is the second CM from Thoubal District பரணிடப்பட்டது 2010-08-05 at the வந்தவழி இயந்திரம் MArch 8, 2005 Mainpur Online
3. ↑  Rebels bomb the Manipur CM's house பரணிடப்பட்டது 2011-07-24 at the வந்தவழி இயந்திரம் September 2, 2008, thatstamil (in Tamil)
4. ↑  Manipur chief minister escapes assassination bid
[*தொடர்பிழந்த இணைப்பு*] September 2, 2008, The Statesman

வெளியிணைப்புகள்
---------------

* Manipur NIC.
* Manipur Assembly பரணிடப்பட்டது 2009-05-10 at the வந்தவழி இயந்திரம் NIC.
**ஓக்காப்பி** அல்லது **ஒகாபீ** என்பது ஒட்டகச் சிவிங்கி வகையைச் சேர்ந்த ஒரு பாலூட்டி. இது மத்திய ஆபிரிக்காவிலுள்ள காங்கோ நாட்டின் வடகிழக்கே உள்ள இட்ரு (*itru*) மழைக்காட்டை பூர்வீகமாகக்கொண்டது. ஓக்காப்பியின் உடலில் வரிக்குதிரை யைப் போன்று கோடுகள் இருப்பினும், இது ஒட்டகச்சிவிங்கி இனத்திற்கு நெருக்கமானதாகும். முன்கால்களில் வரிக்குதிரையைப் போல கருப்பு நிறக் குவிப்பைக் கொண்டிருந்தாலும், தலை ஒட்டக சிவிங்கியைப் போலக் கொண்டிருக்கிறது. ஆண் ஓக்காப்பிகள் சிறிய கொம்பைக் கொண்டுள்ளன, பெண் ஒக்காபிகளுக்கு சிறிய புட்ப்பு மட்டமே உண்டு, ஒட்டகசிவிங்கியைப் போலவே நிமிர்நுத் நிற்கும் காதுகளைக் கொண்டிருக்கிறது. நுண்ணிய ஒலி அளவுகளையும் கூட எளிதில் உணரும் ஆற்றல் மிக்கவை. ஒட்டக சிவிங்கியை ஒத்த கருப்புநிற நாக்கினையும் கொண்டிருக்கிறது. வரிகளும், கலவையான வண்ணங்களும் இவ்விலங்கினங்களுக்கு சிறந்த உருமறைக் காரணிகளாக இருக்கின்றன.

ஓக்காப்பிகள் மிக நீண்ட நாக்கினைக் கொண்டுள்ளதால் எட்டியுள்ள இலை தழைகளை இழுத்து உண்ண ஏதுவாகிறது. நாக்கு நீளமாக இருப்பதால் கண் வரை எட்டும். தனது கண்களை தானே நக்க இயலும் விலங்கு இது ஒன்றே. ஓக்காப்பி 1.9 முதல் 2.5 மீட்டர் உயரம் வரை வளரும். 200 முதல் 270 கிலோ எடை வரை இருக்கும். இது ஒரு தாவர உண்ணி விலங்கு. மேற்கு ஆப்பிரிக்காவின் மழைக்காடுகளில், புதிதாக முளைக்கும் இளந்தளிர்களின் மொட்டுக்களையும், இலைகளையும் விரும்பி உண்டு உயிர்வாழ்கின்றது. எல்லைகளை நிர்ணயம் செய்யவும், தனது இருப்பினைத் தெரிவிக்கவும் ஒருவித இரசாயனப் பொருளை (பெரமோன்) பாதங்களில் சுரக்கவிடுவதன் மூலமாக பிற விலங்கினங்களோடு தொடர்பு கொள்கின்றது. பெண் ஒக்காபிகள் 14 மாதங்கள் முதல் 16 மாதங்கள் வரை கருவைச் சுமந்து குட்டியை ஈனுகின்றன. இவை 20முதல் 30 ஆண்டுகள் வரை வாழக்கூடியன.

1887 இல் பத்திரிகைகள் மூலம் பிரபலப்படுத்தப்பட்ட திரு ஹென்ரி மொர்டொன் சுடான்லி அவர்களின் பயணக்குறிப்பேடுகளின் மூலம் ஓக்காப்பி பற்றி மேற்குலகம் அறிந்துகொண்டது. 1901 இல் இங்கிலாந்தை சேர்ந்த திரு ஹரி ஜொன்ச்டொன் இறந்த ஓக்காப்பியின் உடலை லண்டன் நகரத்துக்கு அனுப்பிவைத்தார். இது பத்திரிகைகளில் முக்கிய செய்தியாக வெளிவந்து மக்கள் மத்தியில் ஓக்காப்பி இனத்தை பற்றிய ஆர்வத்தை தூண்டியது. 2011 ஆம் ஆண்டு கணக்கெடுப்பின் படி, கிட்டத்தட்ட 20,000 ஓக்காப்பிகள் இட்ரு காடுகளில் உயிர் வாழ்கின்றன. 42 நாடுகளின் மிருகக்காட்சி சாலைகளிலும் காணப்படுகிறது.

மேற்கோள்கள்
-----------

1. ↑  IUCN SSC Antelope Specialist Group (2008). "*Okapia johnstoni*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். Database entry includes a brief justification of why this species is endangered.
2. ↑   *MAMMALS*. M.M.PUBLICATIONS. 2011 APRIL. பக். 53.
**மானபசா குருபரா** என்பது இந்தியாவின் ஒடிசா மாநிலத்தில் உள்ள ஒடியா இந்துக்களால் கொண்டாடப்படும் ஒரு திருவிழா ஆகும். ஆந்திரப்பிரதேசம், சத்தீஸ்கர், தெற்கு ஜார்க்கண்ட் மற்றும் தென்மேற்கு வங்காளத்தில் வாழும் ஒடிய மக்களும் இவ்விழாவை சிறப்பாக கொண்டாடுகிறார்கள். இத்திருவிழாவில் மகாலக்ஷ்மி தேவியே பிரதான தெய்வம். தேவி, ஒவ்வொரு வீட்டிலும் வந்து துன்பம் நீக்கி இன்பத்தை அளிப்பாள் என்பது மக்களின் நம்பிக்கை.மார்கழி மாதம் ஒவ்வொரு வியாழன் அன்றும் இவ்விழா நடைபெறுகிறது.   

லட்சுமி தேவி சுத்தமான வீடுகளுக்கு செல்லவே விரும்புவதாக நம்பப்படுகிறது, எனவே அனைத்து பெண்களும் தங்கள் வீடுகளை சுத்தம் செய்து பின்னர் வீட்டை ஜோதி சிட்டா எனப்படும் மாவுக்கோலம் இட்டு தேவியை வரவேற்கும் பொருட்டு தங்கள் வீடுகளை அலங்கரிக்கிறார்கள். கிராமத்தின் மிக அழகான வீட்டிற்கு லட்சுமி தேவி வருகை தருவதோடு, அந்த வீட்டில் உள்ளவர்களுக்கு பணமும் செழிப்பும் கிடைக்கும் என்று நம்பப்படுகிறது.

வீட்டை சுத்தப்படுத்தி, தேவியை வரவேற்க இடப்பட்டுள்ள கோலம்

வரலாறு
------

இந்த திருவிழா லக்ஷ்மி புராணத்தில் உள்ள லட்சுமி தேவியின் புராணத்தை அடிப்படையாகக் கொண்டது. இந்த புராணத்தில், ஒருமுறை லக்ஷ்மி தேவி, தாழ்த்தப்பட்ட சாதிப் பெண்ணான ஷ்ரியாவைச் சந்தித்தாள், அதற்காக ஜெகநாதரின் மூத்த சகோதரர் பலராம் லட்சுமியிடம் கோபமடைந்தார், இதனால் லட்சுமி இந்தியாவின் நான்கு புனித ஸ்தலங்களில் ஒன்றான பூரியில் உள்ள ஜகன்னாதர் கோயிலில் இருந்து வெளியேற்றப்பட்டார். லக்ஷ்மி கோவிலை விட்டு வெளியேறி, தனது கணவனையும் மூத்த மைத்துனரையும் உணவு, தண்ணீர் அல்லது தங்குமிடம் இல்லாமல் நீண்டகால சோதனையை அனுபவிக்கும்படி சபித்து அவமானத்திற்குப் பழிவாங்குகிறார். இது அந்த காலத்தில் சமூகத்தில் நிகழ்ந்த தீண்டாமை கொடுமையை விவரிக்கிறது. அப்படி வெளியேற்றப்பட்ட லட்சுமி தேவியை ஓடிய மக்கள் ஒவ்வொருவரும் தங்கள் வீடுகளில் ஏற்றுக்கொண்டு உணவளித்து வருவது என்பது சடங்காகும். இது சமூகத்தில் நிலவும் தீண்டாமைக் கொடுமைகளுக்கு எதிராக புராணம் குரல் எழுப்புகிறது. மேலும் இது பெண்ணியத்தின் முக்கியத்துவத்தையும் வலியுறுத்துகிறது, மேலும் ஆண் மேலாதிக்கத்தை எதிர்க்க பெண் சக்திக்கு அதிகாரம் அளிக்கிறது. இந்த லட்சுமி புராணத்தின் படி, லட்சுமி தேவிக்கு மட்டுமே பூஜை செய்யப்படுகிறது.

மேற்கோள்கள்
-----------

1. ↑  "In Pics: Manabasa Gurubar enters its third phase". 2015-12-15 அன்று மூலம் பரணிடப்பட்டது.
2. ↑  "Manabasa Gurubara".
3. ↑  "Manabasa Gurubara". 2017-01-11 அன்று மூலம் பரணிடப்பட்டது. 2023-02-22 அன்று பார்க்கப்பட்டது.
4. ↑  "Jhooti, Gurubara Chitta - Rangoli :- A Symbol of Traditional Odia Culture : Margasira Masa Sesa Gurubar #Odisha #Festival #Odia". *eodisha.org*. 29 September 2016 அன்று பார்க்கப்பட்டது.
5. ↑  "Laxmi Purana" (PDF).
**கர்டி** *(Curti )* (கொங்கணி: कुर्ती) என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் ஒரு  கணக்கெடுப்பில் உள்ள ஊராகும்.

புவியியல் அமைப்பு
-----------------

15.47° வடக்கு மற்றும் 74.02° கிழக்கு என்ற அடையாள ஆள்கூறுகளில் கர்டி நகரம் பரவியுள்ளது. மேலும் இந்நகரம் கடல் மட்டத்தில் இருந்து சராசரியாக 30 மீட்டர் உயரத்தில் உள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கர்டி நகரின் மொத்த மக்கள் தொகை 13,070 ஆகும்.  இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். கர்டி நகரின் கல்வியறிவு சதவீதம் 71% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 75% எண்ணிக்கையும் பெண்கள் 67% எண்ணிக்கையிலும் காணப்பட்டனர். மக்கள் தொகையில் 13% பேர் ஆறு வயதிற்கு உட்பட்டவர்களாக இருந்தனர்.

மேற்கோள்கள்
-----------

1. ↑  Falling Rain Genomics, Inc - Curti
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**கர்கென்டல் விளைவு** (Kirkendall effect) கர்கென்டல் விளைவு என்பது உலோக அணுக்களின் பரவல் விகிதங்களில் உள்ள வேறுபாட்டின் விளைவாக நிகழும் இரண்டு உலோகங்களுக்கு இடையிலான இடைமுகத்தின் இயக்கம் ஆகும். தூய்மையான உலோகம் மற்றும் அந்த உலோகத்தைக் கொண்ட ஒரு உலோகக்கலவை இடையே அவற்றின் இடைமுகத்தில் கரையாத குறிப்பான்களை வைப்பதன் மூலமும், அணு பரவல் சாத்தியமான வெப்பநிலையில் வெப்பப்படுத்துவதன் மூலமும் இதன் விளைவைக் காணலாம்; குறிப்பான்களுடன் தொடர்புடைய எல்லை நகரும்.

இந்த செயல்முறைக்கு 1941 முதல் 1946 வரை வெய்ன் மாநில பல்கலைக்கழகத்தில் வேதிப் பொறியியல் உதவிப் பேராசிரியரான எர்னஸ்ட் கர்கென்டல் (1914-2005) பெயரிடப்பட்டது. விளைவின் கண்டுபிடிப்பை விவரிக்கும் கட்டுரை 1947 இல் வெளியிடப்பட்டது. 

கர்கென்டல் விளைவு முக்கியமான நடைமுறை விளைவுகளைக் கொண்டுள்ளது. இவற்றில் ஒன்று உலோக பிணைப்புக்கான பல்வேறு வகையான கலப்புலோகங்களின் எல்லை இடைமுகத்தில் உருவாகும் வெற்றிடங்களைத் தடுப்பது அல்லது அடக்குவது. இவை **கர்கென்டல் வெற்றிடங்கள்** என குறிப்பிடப்படுகின்றன.

வரலாறு
------

கர்கென்டல் விளைவு 1947 ஆம் ஆண்டில் எர்னஸ்ட் கர்கென்டல் மற்றும் ஆலிஸ் ஸ்மிகெல்ஸ்காஸ் ஆகியோரால் பித்தளையில் விரவுதல் நிகழ்தலைப் பற்றிய தொடர்ச்சியான ஆராய்ச்சியின் போதுகண்டுபிடிக்கப்பட்டது.  புகழ்பெற்ற விளைவை இவர்கள் கண்டுபிடித்தது தொடர்பான அறிக்கை பித்தளை பரவல் குறித்த அவரது தொடர் கட்டுரைகளில் மூன்றாவதாகும். இந்த மூன்றாவது அறிக்கையே கர்கென்டல் விளைவு பற்றிய முதல் அறிக்கை ஆகும். அவரது இரண்டாவது ஆய்வறிக்கை ஆல்பா பித்தளைகளில் தாமிரத்தை விட துத்தநாகம் விரைவாகப் பரவியது.

மேற்கோள்கள்
-----------

1. ↑  Smigelskas, A. D.; Kirkendall, E. O. (1947). "Zinc Diffusion in Alpha Brass". *Trans. AIME* **171**: 130–142.
2. ↑  Nakajima, Hideo (1997). "The Discovery and Acceptance of the Kirkendall Effect: The Result of a Short Research Career". *JOM* **49** (6): 15–19. doi:10.1007/bf02914706.. பார்த்த நாள்: 28 April 2013.
**டோலு குனித்தா**( கன்னடம் : **ಡೊಳ್ಳು ಕುಣಿತ**), கர்நாடகாவின் ஒரு பிரபலமான மத்தள இசை நடனமாகும்.

குழு நடனம்
----------

Colourfully-dressed women dancingபெண்களால் நிகழ்த்தப்படும் டோலு குனித்தா
இது டோலு எனப்படும் ஒரு மத்தளம் போன்ற இசைக்கருவி கொண்டு நிகழ்த்தப்படும் ஒரு குழு நடனமாகும். இதனை பொதுவாக குருபா சமூகத்தைச் சேர்ந்தவர்கள் நிகழ்த்தி வருகின்றனர். இந்த குழுவில் குறைந்தது 10 முதல் 16 நடனக் கலைஞர்கள் இருப்பார்கள், ஒவ்வொருவரும் தாளக் கருவி அணிந்து நடனமாடும்போது வெவ்வேறு தாளங்களை வாசிப்பார்கள். மையத்தில் ஜால்ராக்கள் கொண்டு ஒரு தலைவரால் தாளத் துடிப்பு இயக்கப்படுகிறது. மெதுவான மற்றும் வேகமான தாளங்கள் மாறி மாறி இசைக்கப்படும் பொழுது நடனக்குழு பல்வேறு மாறுபட்ட நடனவடிவத்தை குழுவாக நிகழ்த்துவார்கள். பெரும்பாலும் ஆண்களால் நிகழ்த்தப்பட்டாலும் தற்போது'பெண்களாலும் டோலு குனித்தா நிகழ்த்தப்படுகிறது. இதற்கான ஆடைகள் எளிமையானவை; உடலின் மேல் பகுதி வழக்கமாக வெறுமனே விடப்படும், அதே சமயம் ஒரு கருப்பு தாள் வேட்டியின் மேல் உடலில் கட்டப்படும். 1987 இல் கே.எஸ் ஹரிதாஸ் பட் தலைமையில் ஒரு குழுவினர் சோவியத் ஒன்றியச் சுற்றுப்பயணம் மேற்கொண்டனர். மாஸ்கோ, லெனின்கிராட், வைப்ராக், ஆர்சன்கேல்ச்க், ஸ்கோவ், மர்மேந்ஸ்க், தாஷ்கண்ட் மற்றும் நோவோகிராட் ஆகிய இடங்களில் இவர்கள் இந்த நடனநிகழ்ச்சிகளை நிகழ்த்தினார்கள்.

தொன்ம கதை பின்னணி
-----------------

இசை நடனத்தின் தோற்றத்தைப் பற்றிய புராண கதை வாய்வழி பாரம்பரியமாக  'ஹலுமத புராணம்' அல்லது குருபபுராணம் என கருநாடகத்தில்  சொல்லப்பட்டு வருகிறது. தொல்லா என்றஅசுரன்/அரக்கன் சிவனை பக்தியுடன் வணங்கி வந்தான். அவன் பக்தியை மெச்சிய சிவன் அவன் முன் தோன்றி வேண்டும் வரத்தை கேள் என்ற போது, அவன் சிவனையே விழுங்க வேண்டும், இல்லையெனில் சாகாமை வேண்டும் என கோருகிறார், சாகாமையை மறுத்த சிவனை அந்த அரக்கன் சிவனை விழுங்கினார். அவன் வயிற்றிக்குள் சென்ற சிவன் பின்னர் பெரிதாக வளர ஆரம்பித்தார். வலி தாங்க முடியாத அசுரன், சிவனை வெளியே வரும்படி கெஞ்சினான். சிவன் அரக்கன் வயிற்றைக் கிழித்து, அவனைக் கொன்றுவிட்டு வெளியே வந்தார். மேலும் சிவன் அந்த அசுரனின் தோலைப் பயன்படுத்தி ஒரு டோல்/மத்தளம் செய்து அதை பக்தர்களான '"ஹாலு குருபாக்கள்'" என்ற கிராமவாசிகளுக்கு வழங்கினார். ஷிமோகாவில் உள்ள குருபா பழங்குடியினர் இன்றும் இந்த பாரம்பரியத்தை பின்பற்றுகிறார்கள்.

மேற்கோள்கள்
-----------

1. ↑  "டோலு குனித்தா".
**கமலா நேரு** (ஆகஸ்ட் 1, 1899 - பிப்ரவரி 28, 1936) என்பவர், இந்திய விடுதலைப் போராட்ட வீரரும், இந்தியாவின் முதல் பிரதமருமான ஜவஹர்லால் நேருவின் மனைவியும், இந்தியாவின் முதல் பெண் பிரதமராக இருந்த இந்திரா காந்தியின் தாயாரும் ஆவார். இவர் மிகவும் உண்மையானவராகவும், தேசபக்தி மிக்கவராகவும், எளிதில் உணர்ச்சி வசப்படக் கூடியவராகவும் இருந்தார்.

இளமைப்பருவம்
------------

கமலா நேரு ஆகஸ்ட் 1, 1899 அன்று பிறந்தார். அவர் பழைய டில்லியில் காஷ்மீர் பிராமணக் குடும்பத்தைச் சேர்ந்தவர். இவரது பெற்றோர் ராஜ்பதி-ஜவஹர்மால் கௌர் ஆவர். இவர் தன் பெற்றோருக்கு மூத்த பிள்ளை ஆவார். இவரது சகோதரர்கள் சாந்த் பகதூர் கௌர் மற்றும் பயிரியலாளர் ஆன கைலாச் நாத் கௌர். இவரது சகோதரி ஸ்வரூப் கத்ஜு. இவர் தனது வீட்டிலிருந்து பண்டிட் மற்றும் மௌல்வியின் வழிகாட்டுதலின் மூலம் கல்வி பெற்றார்.

திருமணம்
--------

கணவர் நேரு, மகள் இந்திராவுடன் கமலாநேரு -1918
இவருடைய பதினேழாம் வயதில் பண்டிட் ஜவஹர்லால் நேருவை மணந்தார். 1917 ஆம் ஆண்டில் இவருக்குப் பெண் குழந்தை பிறந்தது. அக்குழந்தைக்கு இந்திரா பிரியதர்ஷினி எனப் பெயர் சூட்டப்பட்டது. 1924 ஆம் ஆண்டில் ஒரு ஆண் குழந்தை பிறந்து ஒரு வாரத்திலேயே இறந்துவிட்டது.

நண்பர்கள்
---------

கமலா நேரு சிறிது காலம் சபர்மதி ஆசிரமத்தில் தங்கியிருந்த போது அவருக்கு கஸ்தூரிபாய் காந்தியுடனும் பிரபாவதி தேவியுடனும் நெருங்கிய நட்பு ஏற்பட்டது.

இறப்பும் தாக்கமும்
------------------

பிப்ரவரி 28, 1936 அன்று கமலா நேரு காச நோய் பாதிப்பால் சுவிட்சர்லாந்திலுள்ள லாசன்னில் காலமானார். லாசக்னா இடுகாட்டில் இவரது உடல் தகனம் செய்யப்பட்டது.

இவருக்கு நினைவு செலுத்தும் வகையில் கமலா நேரு கல்லூரி, கமலா நேரு பூங்கா, கமலா நேரு தொழில்நுட்ப கழகம்(சுல்தான்பூர்), கமலா நேரு மருத்துவமனை ஆகியவற்றுக்குப் பெயரிடப்பட்டுள்ளன.

மேற்கோள்கள்
-----------

1. 1 2  "Kamala Nehru Biography". In. 28 பிப்ரவரி 2014 அன்று மூலம் பரணிடப்பட்டது. 15 September 2012 அன்று பார்க்கப்பட்டது. Unknown parameter `|=` ignored (உதவி)
2. ↑  "From years 1916 to 1964...The man and the times". *The Windsor Star*. 27 May 1964.. பார்த்த நாள்: 19 January 2013.
3. ↑  "Biography of Kamala Nehru Indian Freedom Fighters". Winentrance. 15 September 2012 அன்று பார்க்கப்பட்டது.

விக்கிமீடியா பொதுவகத்தில்,  
 ***கமலா நேரு***   
என்பதின் ஊடகங்கள் உள்ளன.
**போயர்**(*Boyar*) என்பவர்கள் தென்னிந்தியாவில் உள்ள ஒரு சாதியினர் ஆவர். இவர்களது தாய் மொழி தெலுங்கு ஆகும். 

இவர்கள் ஒரிசாவில் இருந்து வந்தவர்கள் எனப்படுகிறது. போயர் என்னும் பெயர் *மாலர்*களின் உட்பிரிவாகவும், *ஏகாரி*களுக்குரிய பெயராகவும், ஒட்டர்களின் பட்டப் பெயராகவும், *சவர* இனத்தவரின் சமய சடங்குகளை செய்பவராகவும் உள்ளது. ஒரிய மொழி பேசும் *பாவுரியர்* அல்லது *பவுரி* என்பவர் பல்லக்குத் தூக்குவதைத் தம் குலத் தொழிலாக கொண்டிருந்தனர். இதனால் *போயி*, *போயன்* என்பன பல்லக்குத் தூக்குபவர் என்ற பொருளைத் தரக்கூடியது என்று தெரிகிறது. இந்த *போயி* என்னும் சொல் *வேயி* என்ற சொல்லின் திரிபாக இருக்கலாம் எனப்படுகிறது. மலை மேலிருந்து பல்லக்குக்குத் தேவையான மூங்கிலைக் கொண்டுவரும் தொழிலைச் செய்தவர்களாதலால் வேணி- போயி என்று அழைக்கப்பட்டிருக்கலாம்.

வரலாறு
------

போயர்கள் ஒட்டர் சாதியில் இருந்து பிரிந்தவர்களாக தெரிகிறது. போயரும் ஒட்டரும் தெலுங்கை தாய்மொழியாக கொண்டவர்கள். முன்பு ஒட்டர் என்று அழைக்கப்பட்டவர்கள் இப்போது போயர் என்று அழைத்துக் கொள்கின்றனர். அரசு ஆவணங்களிலும் போயர் என்றே குறித்துக் கொள்கின்றனர். முந்தைய தருமபுரி மாவட்டத்தில் இவர்களின் ஊர்பெயர்கள், தெருப் பெயர்கள் பல ஒட்டம்பட்டி, ஒட்டத்தெரு போன்று *ஒட்ட* என்ற அடைமொழியுடனே காணப்படுகிறன. ஆனால் அங்கு வாழ்பவர்கள் அனைவரும் தங்களை *போயர்* என்றே அழைத்துக் கொள்கின்றனர். பதினாறாம் நூற்றாண்டுகளில் போயர் என்பது வழக்கில் இல்லை.

தருமபுரி பகுதியில் *குடி போயர், தேச போயர், காப்ரி போயர், பள்ளி போயர், ஜோகி போயர், ராஜூ போயர், ராஜகுல போயர், படே போயர், சின்ன போயர், சுண்ணாம்பு போயர்* போன்ற பிரிவினர் வசிக்கின்றனர். 

போயர்கள் விஜயநகரப் பேரரசு காலத்தில் அவர்களின் படைகளுடன் தமிழ் நாட்டுக்கு வந்து குடியேறியதாக தெரிகிறது. இவர்கள் பெரும்பாலும் கல் உடைக்கும் மொழில், சுண்ணாம்புக் கல் தயாரிக்கும் தொழில் போன்றவற்றில் ஈடுபடுகின்றனர்.

இன்றைய நிலை
-----------

போயர்களை ஒன்றிய அரசு பிற பிற்படுத்தப்பட்டோர் பட்டியலிலும், ஆந்திரப்பிரதேசத்தில் பின்தங்கிய சமூக வகுப்பினராக ஏ பட்டியலிலும் அறிவித்துள்ளனர், மற்றும் தமிழகத்தில் போயர்கள் (Boya, Boyas, Boyer / Boyar) எனக் குறிப்பிட்டு பிற்பட்ட மற்றும் மிகவும் பிற்பட்ட பட்டியலில் உள்ளனர்.

மேற்கோள்கள்
-----------

1. 1 2  முனைவர் கோ. சீனிவாசன், கிருஷ்ணகிரி ஊரும் பேரும், நூல், பதிப்பு: 2018, கிருஷ்ணகிரி மாவட்ட வரலாற்று ஆய்வு மையம் ஒசூர், பக்கம் 159-160
2. 1 2  இரா. இராமகிருட்டிணன், தகடூர் வரலாறும் பண்பாடும், நூல், பதிப்பு: 2008, ராமையா பதிப்பகம், சென்னை-14, பக்கம் 443-447
3. ↑  ANDHRA PRADESH LIST OF SOCIALLY AND EDUCATIONALLY BACKWARD CLASSES, BACKWARD COMMUNITIES GROUP-A (2009). *Castes and Tribes of Southern India*. **html**. Andhra Pradesh: Government Press. பக். 1.. பார்த்த நாள்: 2012-10-10.
4. ↑  ANDHRA PRADESH
LIST OF SOCIALLY AND EDUCATIONALLY BACKWARD CLASSES, OBC. *CENTRAL LIST OF OBCs FOR THE STATE OF ANDHRA PRADESH*. **pdf**. Andhra Pradesh: Government Press. பக். 2.. பார்த்த நாள்: 2012-10-10.
5. ↑  MBC CLASSES, BC. *TAMILNADU STATE BC LIST*. **html**. Tamil Nadu: Government Press. பக். 1.. பார்த்த நாள்: 2012-10-10.
**டோர் ஆறு** (River Dour) என்பது இங்கிலாந்தின் கென்ட் மாவட்டத்திலுள்ள டோவர் நகரில் உள்ள ஒரு சுண்ணாம்பு நீரோடையாகும். இது டெம்ப்பிள் ஈவெல், ரிவர் ஆகிய கிராமங்களிலிருந்து, கியர்சினி கிராமம் வழியாக பாய்கிறது. இது சுமார் 4 மைல்கள் (6.4 கி.மீ) நீளம் கொண்டது.

இது நவீன டோவரின் தளத்தில் முதலில் ஒரு பரந்த கயவாயைக் கொண்டிருந்தது. ஆனால் இன்று அது டோவர் துறைமுகத்தில் ஒரு சிறு பாலம் வழியாக பாய்கிறது. இப்பகுதியில் வெண்கலக் காலக் குடியேறியவர்களுக்கும் வணிகர்களுக்கும் இந்த தோட்டம் ஒரு இயற்கை துறைமுகமாக இருந்தது. வெண்கலக் கால கடலோர படகின் எச்சங்கள் (3,500 ஆண்டுகளுக்கு முன்பு இருந்து) 1992 இல் கண்டுபிடிக்கப்பட்டன. அதை டோவர் அருங்காட்சியகத்தில் காணலாம்.

டோர் தோட்டம் பின்னர் உரோமானிய நகரத்திற்கான துறைமுகமாகவும், ரோமானிய கடற்படைக்கான இயற்கை துறைமுகமாகவும் பயன்படுத்தப்பட்டது. ஆனால் இது இடைக்காலத்தில் மெருகூட்டப்பட்டது. 

கி.பி 762 முதல் இந்த ஆறு அதன் பாதையில் பல்வேறு நீர் ஆலைகளுக்கு மின்சாரம் வழங்க பயன்படுத்தப்படுகிறது. இதில் எட்டு சோள ஆலைகளும், ஐந்து காகித ஆலைகளும் இவற்றில் அடங்கும். பக்லேண்ட் பாலத்திற்கு அருகிலுள்ள பக்லேண்ட் ஆலை ஆரம்பகால சோள ஆலைகளில் ஒன்றாகும். ஆனால் அது பின்னர் வீடு கட்டும் நிலங்களாக மாற்றப்பட்டுள்ளது. கிராப்பிள் ஆலை இப்போது முழுமையாக மீட்டெடுக்கப்பட்ட சோள ஆலையாகவும், அருங்காட்சியகமாகவும் இருக்கிறது. மேலும் கியர்சினியில் உள்ள பழைய ஆலை இப்போது ஒரு தனியார் வீடாகவும்,, மற்றவை பல்வேறு பயன்பாடுகளுக்காக மாற்றப்பட்டுள்ளன.

ஆற்றின் பிற தொழில்கள், இரும்பு பவுண்டரிகள், மர ஆலைகள் (இடிக்கப்பட்டன), ஒரு தோல் பதனிடுதல் (மாற்றப்பட்டது) ஆகியவை அடங்கும். 

கியர்சினி, கென்ட் மற்றும் கியர்சினி அபே ஆகியவையும் ஆற்றின் அருகே உள்ளது.

அல்காம் பள்ளத்தாக்கில் டோர் ஆறு
டோவரில் டோர் ஆறு

மேற்கோள்கள்
-----------

1. ↑  "Archived copy". 19 May 2011 அன்று மூலம் பரணிடப்பட்டது. 2011-03-11 அன்று பார்க்கப்பட்டது.CS1 maint: archived copy as title (link)

வெளி இணைப்புகள்
---------------

* 

* பொதுவகத்தில் River Dour தொடர்பாக ஊடகக் கோப்புகள் உள்ளன.
* Crabble Mill page
* Buckland Mill page
கிதான் நகரமான பர்ஸ்-ஹோட்டில் உள்ள 10-வது நூற்றாண்டு தாதுகோபுரம்
**டோர்னோட்** (மொங்கோலியம்: Дорнод, பொருள்: கிழக்கு) என்பது மங்கோலியாவின் 21 ஐமக்குகளில் (மாகாணங்கள்) கிழக்கில் கடைசியாக உள்ளதாகும். இதன் தலைநகரம் சோயிபல்சன்.

மக்கள் தொகை
-----------

இந்த ஐமக்கில் பெரும்பான்மையாக உள்ள மக்கள் ஹல் இனத்தவர் ஆவர். எனினும் புர்யத் இனக்குழு மக்களும் 22.8% அளவிற்கு வசிக்கின்றனர். 2000வது ஆண்டு மக்கள் தொகை கணக்கெடுப்பின்படி அவர்களின் எண்ணிக்கை 17,196 ஆகும்.

வரலாறு
------

இந்த ஐமக் 1941ம் ஆண்டின் நிர்வாக சீரமைப்பின் போது உருவாக்கப்பட்டது. அந்நேரத்தில் இதன் பெயர் *சோயிபல்சன்* என்று அழைக்கப்பட்டது. பொதுவுடமை தலைவர் கோர்லூகீன் சோயிபல்சனுக்குப் பிறகு அவ்வாறு பெயரிடப்பட்டது. இதன் தலைநகரம் *பயன் தியூமன்* என்று அழைக்கப்பட்டது. பின்னர் அதுவும் சோயிபல்சன் என்று பெயரிடப்பட்டது. 1963ஆம் ஆண்டு இந்த ஐமக்கிற்கு அதன் தற்போதைய பெயரான *டோர்னோட்* கொடுக்கப்பட்டது.

குறிப்பிடத்தக்க நபர்கள்
-----------------------

* சிமேடீன் சைகான்பிலேக், மங்கோலியாவின் பிரதம மந்திரி

உசாத்துணை
---------

1. ↑  "Дорнод аймагт оршин суудаг ястнууд". 2011-07-22 அன்று மூலம் பரணிடப்பட்டது. 2009-05-06 அன்று பார்க்கப்பட்டது.
**கவிரம்** என்பது ஒரு கவாஅன். 

கவாஅன் என்னும் சொல் மலையிடைவெளிக் கணவாயைக் குறிக்கும். இந்த ஊர் தற்போதைய செங்கோட்டை நகராகும். இக்கவிரம் ஆய் ஆரசர்ககுக்கு கீழும் பாண்டியர் குடிகளில் ஒன்றான கவுரியர் மன்னர்களின் கீழும் இருந்திருக்கிறது. இக்கவிரத்தை ஆண்ட பாண்டியர் பிரிவினரே கவுரியர் என்று அழைக்கப்பட்டனர். இப்பிரிவில் ஒருவனே பெரும்பெயர் வழுதி ஆவான். ஆய் அரசன் ஆண்ட பொதிய மலையின் இரண்டு முகடுகள் இணையுமிடத்திலிருக்கும் மலைப்பிளவு ஒன்று கவிரம் எனப்பட்டது. இந்தக் கவிரம் மலைப்பிளவில் அழகிய மலர்கள் நிறைந்த ஒரு சுனை இருந்ததாம். அந்தச் சுனையில் சூர்மகள் வாழ்ந்தாளாம். 

(தலைவி ஒருத்தி இப்போது சிறுமியாக இல்லையாம். கவிரத்தில் உறையும் சூர்மகள் போன்று அழகாலும், பார்வையாலும் ஆண்களை மயக்கும் பருவம் கொண்டிருக்கிறாளாம்).

அடிக்குறிப்பு
-------------

1. ↑  மயிலை சீனி. வேங்கடசாமி (2007). *சங்ககாலத் தமிழக வரலாறு - 2*. சென்னை: மீனா கோபால் பதிப்பகம். பக். 150.
2. ↑  புறநானூறு 3
3. ↑  தெனாஅது ஆஅய் நன்னாட்டு அணங்குடைச் சிலம்பில் கவிரம் பெயரிய உருகெழு கவாஅன் ஏர்மலர் நிறைசுனை உறையும் சூர்மகள் மாதோ – பரணர் பாடல் அகநானூறு 198.
**கடல்புரத்தில்** எழுத்தாளர் வண்ணநிலவன் எழுதப்பட்ட புதினம் ஆகும். கடல்புறத்து மக்களின் வாழ்வின் பகுதியை குரூஸ் மிக்கேல், மரியம்மை, அமலோற்பவம், செபஸ்தி, பிலோமி ஆகிய கதாப்பாத்திரங்களின் வழியாகப் பதிவு செய்கிறார். 128 பக்கங்கள் கொண்ட இப்புதினம் கிழக்குப் பதிப்பக வெளியீடாக வந்துள்ளது. 

  

*இக்கதையைப் பற்றி* எனும் தலைப்பில் இப்புதினத்திற்கு 
வண்ணநிலவன் முன்னுரை எழுதியுள்ளார். அதில்,

```
சொல்லுகிறதுக்கு எவ்வளவோ இருக்கிறது. ஓரத்தில் ஒதுங்கி நின்று எல்லாவற்றையும் வேடிக்கை பார்த்துப்
பார்த்து இன்னும் அலுக்கவில்லை. எல்லோரையும் போலத்தான், 'இந்த வாழ்க்கையில்  
ஏதோ இருக்கிறது' என்று தேடிப்போய்க் கொண்டிருக்கிறேன். நான் எழுதவென்று ஆரம்பித்து
'இவனும் ஏதோ சொல்லுகிறானே' என்ற ஒரு நிலையும் ஏற்பட்டுப் போயிருக்கிறது. 
```

என்கிறார்.

பின்னட்டைக் குறிப்புகள்
-----------------------

இப்புதினத்தின் பின்னட்டையில் காணப்படும் குறிப்புகள்:

கடல்புரத்தில் பரபரப்பூட்டும் சம்பவங்களும் கிளர்ச்சி தரும் காட்சிகளும் கொண்ட நாவல் அல்ல. ஆனால், இது ஒரு நல்ல நாவல். கலைத்தன்மை நிறைந்த உயர்வான நாவல். படித்தவர்கள் மனதில் பல காலத்துக்கு அழுத்தமாக நிற்கக்கூடியது. இதன் கதாப்பாத்திரங்கள் இயல்பாக வளர்ந்து இயல்பாகவே நம்மனதில் இடம் பிடிக்கிறார்கள்.
ஒரு தேர்ந்த சிறுகதையைப் போல போராட்டத்துடன் தொடங்குகிறது நாவல். அனாதி காலமாகத் தந்தைகளுக்கும் மகன்களுக்கும் இடையில் நிலவிவரும் நெருடல், உள்ளார்ந்த இணக்கமின்மை என்ற இழைகளோடு மின்னல் வெட்டுப் போன்ற சம்பவத்துடன் முழு வீச்சோடு ஆரம்பமாகிறது. ஆனால் போகப்போக நெருடல்களும் கோபங்களும் அமிழ்ந்து போக, கடல்புரத்து மக்களின் ஜீவ சரித்திரம்- குரூஸ் மிக்கேல், அவன் மனைவி மரியம்மை, மகன் செபஸ்தி, இளைய மகள் பிலோமி, பணியாள் சிலுவை, பக்கத்து வீட்டுக்கார ஐசக், பிலோமியின் சிநேகிதி ரஞ்சி, பிலோமிக்குப் பிரியமான சாமிதாஸ், மரியம்மையின் பிரிய வாத்தி, எல்லோருக்கும் பிரியமான பவுலுப் பாட்டா இவர்களின் கதையாகி மனிதர்களின் இதயங்களில் இயல்பாகக் குடிகொண்டுள்ள மூர்கக்குணமும் வெறித்தன்மைபோடு, ஆனால் களங்கமின்றி விவரிக்கப்படுகிறது.
வாழ்க்கையின் முரண்பாடான அம்சங்களை மிகவும் யதார்த்தமாகவும் தீவிரமாக எதிர்க்க வேண்டிய அம்சங்களை மென்மையாகவும் சாத்தியமே என ஏற்றுக்கொள்ளும்படி சொல்கிறது இந்த நாவல். விஷயத்தைவிட ,சொல்லும் முறையில் அபூர்வ கலைத்தன்மை பூரணம் பெறுகிறது. இந்த நாவலின் சிறப்பு அம்சமே இதன் பாஷைதான். எதையும் சாதிக்கவல்ல பாஷை, இந்த நாவலையும் ஸ்தாபிக்கிறது.
இன்னும் பல காலத்துக்குக் கடல்புரத்தில் சிறந்த நாவலாகவே இருக்கும்.

வெளி இணைப்புகள்
---------------

* வண்ணநிலவனின் இணையதளம்
* வெளியிலிருந்த பார்த்த ஆச்சரியம்: வண்ணநிலவனின் கடல்புரத்தில்
* கடல்புரத்தில் - வண்ணநிலவன் 
[*தொடர்பிழந்த இணைப்பு*]
**மோகைட்டு** (*Mohite*) என்பது தாமிரவெள்ளீயம் சல்பைடு கனிமமாகும். இக்கனிமத்தின் மூலக்கூற்று வாய்ப்பாடு Cu2SnS3 ஆகும். பச்சை கலந்த சாம்பல் நிறத்தில் சாம்பல் நிற கோடுகளுடன் இது காணப்படுகிறது. மோகைட்டு ஒளிபுகா தன்மையையும் உலோக பளபளப்பையும் கொண்டுள்ளது. 4.86 என்ற குறிப்பிட்ட ஈர்ப்பு விசையைக் கொண்டுள்ள மோகைட்டு மோவின் அளவுகோலில் கடினத்தன்மையாக 4 என மதிப்பிடப்பட்டுள்ளது. 

கிழக்கு உசுபெகித்தானின் சட்கல்-குராமின் மலைகளில் மோகைட்டு கனிமம் முதன்முதலில் 1982 ஆம் ஆண்டில் விவரிக்கப்பட்டது. 1929 முதல் 1993 ஆம் ஆண்டு வரையிலான காலத்தில் வாழ்ந்த எய்டெல்பெர்க்கு பல்கலைக்கழகத்தின் குண்டர் அரால்டு மோக்கு நினைவாக கனிமத்திற்கு மோகைட்டு என பெயரிடப்பட்டது. நீர்வெப்ப தோற்றம் கொண்ட இக்கனிமம் உசுபெகித்தானின் டெட்ராகெட்ரைட்டு, பாமாடினைட்டு, குராமைட்டு, மவ்சோனைட்டு மற்றும் எம்ப்ளெக்டைட்டு ஆகிய கனிமங்களுடன் தொடர்பு கொண்டுள்ளது. எசுப்பானியாவின் சலமன்கா மாகாணம், அர்கெந்தீனாவின் சால்டா மாகாணத்தின் ஆர்கனுல்லோ சுரங்க மாவட்டம், இலிங்கன் மாகாணத்தின் டெலமர் மலைகள், நெவாடா ஆகிய இடங்களில் மோகைட்டு கிடைக்கிறது.

மேற்கோள்கள்
-----------

1. 1 2  Handbook of Mineralogy
2. 1 2 3  Mohite on Midat.org
3. ↑  Webmineral data
**மோசசு வீரசாமி நாகமுத்து** (*Moses Veerasammy Nagamootoo*, பிறப்பு: 30 நவம்பர் 1947) கயானா அரசியல்வாதியும் எழுத்தாளரும் ஆவார். இந்திய கொடிவழித் தமிழரான இவர் கயானாவின் பிரதமராக 2015 மே 20 முதல் 2020 ஆகத்து 2 வரை பதவியில் இருந்தார்.

வாழ்க்கைச் சுருக்கம்
--------------------

நாகமுத்து கயானாவின் பெர்பிசு மாவட்டத்தில் இந்தியக் கொடிவழித் தமிழ் குடும்பம் ஒன்றில் விம் என்ற ஊரில் பிறந்தார். ஆசிரியராகவும், பத்திரிகையாளராகவும் பணியாற்றிய இவர் பின்னர் வழக்கறிஞர் ஆனார்.

அரசியலில்
---------

1964 ஆம் ஆண்டில் மக்கள் முன்னேற்றக் கட்சியில் இணைந்து அரசியலில் இறங்கினார். 1992 ஆம் ஆண்டில் அக்கட்சியின் சார்பில் கயானா நாடாளுமன்றத்துக்குத் தேர்ந்தெடுக்கப்பட்ட இவர், தகவல்துறை அமைச்சராகவும், உள்ளூராட்சி அமைச்சராகவும் பணியாற்றினார். செட்டி ஜெகன், சாம் ஐன்ட்சு, ஜனெட் ஜெகன், பாரத் ஜாக்தியோ ஆகிய சனாதிபதிகளின் அமைச்சரவைகளில் உறுப்பினராக இருந்தார். 2000 ஆம் ஆண்டில் தனது அமைச்சர் பதவியைத் துறந்தார். 2008 ஆகத்து 2 இல் நடைபெற்ற மக்கள் முன்னேற்றக் கட்சியின் 29வது காங்கிரசு மாநாட்டில் ஐந்தாவது அதிகப்படியான வாக்குகள் (595) பெற்று கட்சியின் மத்திய குழுவுக்குத் தெரிவானார். 2011 ஆம் ஆண்டில் மக்கள் முன்னேற்றக் கட்சியில் இருந்து விலகும் வரை நாடாளுமன்ற உறுப்பினராகத் தொடர்ந்திருந்தார்.

2011 ஆம் ஆண்டு அரசுத்தலைவர் தேர்தலில் நாகமுத்து மக்கள் முன்னேற்றக் கட்சியின் வேட்பாளராகப் போட்டியிடுவார் எனப் பலராலும் எதிர்பார்க்கப்பட்டது. ஆனால் அவர் 2011 அக்டோபர் 24 இல் கட்சியில் இருந்து விலகினார். பின்னர் அவர் 2011 அக்டோபரில் "மாற்றத்திற்கான கூட்டமைப்பு" என்ற அரசியல் கட்சியில் இணைந்து மீண்டும் நாடாளுமன்றத்திற்குத் தேர்ந்தெடுக்கப்பட்டார். 2015 மே மாதத்தில் நடந்த தேர்தலில் எதிர்க்கட்சிக் கூட்டணி வெற்றி பெற்றதை அடுத்து, நாகமுத்து கயானாவின் பிரதமராகவும், முதலாவது பிரதி சனாதிபதியாகவும் 2015 மே 20 அன்று பதவியேற்றார்.

எழுத்தாளராக
-----------

2001 ஆம் ஆண்டில் இவர் *Hendree's Cure* என்ற புதினத்தை எழுதி வெளியிட்டார். 1950களிலும், 1960களிலும் விம் கிராமத்தில் குடிபுகுந்த மதராசி மீனவர்களின் வாழ்க்கையை விளக்கும் புதினமாக இதனை எழுதினார்.

மேற்கோள்கள்
-----------

1. ↑  குலசேகரம் சஞ்சயன் (15 சூன் 2015). "First Tamil Prime Minister". சிறப்பு ஒலிபரப்புச் சேவை. 2017-08-29 அன்று மூலம் பரணிடப்பட்டது. 15 சூன் 2015 அன்று பார்க்கப்பட்டது.
2. 1 2  "Sixteen ministers sworn in", *Stabroek News*, 21 மே 2015.
3. ↑  Press release on Central Committee election பரணிடப்பட்டது 2020-04-05 at the வந்தவழி இயந்திரம், ஆகத்து 3, 2008.
4. ↑  "David Arthur Granger sworn in as Guyana's 8th Executive President". Guyana Chronicle. 18 மே 2015. 18 மே 2015 அன்று பார்க்கப்பட்டது.

வெளி இணைப்புகள்
---------------

* (Paywalled) Article on one of Nagamootoo's novels in Callaloo.
* Article on Nagamootoo in Stabroek News
* Article on Nagamootoo in Stabroek News
* Author information at Peepal Tree Press
**யோகான்னசு மன்யெடி மபுசெலா** (Johannes Manyedi Mabusela) சூன் 4 1984 ஆம் ஆண்டு சூன் மாதம் 4 ஆம் தேதி பிறந்த ஒரு சதுரங்க விளையாட்டு வீர்ர் ஆவார். தென்னாப்பிரிக்க நாட்டு சதுரங்க வீர்ரான இவருக்கு பன்னாட்டு சதுரங்க கூட்டமைப்பு அனைத்துலக சதுரங்க மாசுட்டர் என்ற பட்டத்தை வழங்கியுள்ளது. 2002 இல் நடைபெற்ற இளையோருக்கான ஆப்பிரிக்க சதுரங்க போட்டியில் வென்றார். 

2012 ஆம் ஆண்டுக்கான தெற்கு ஆப்பிரிக்க அனைவருக்குமான சதுரங்கப் போட்டியில் ரோட்வெல் மாகோடோ, அகமது அத்லி மற்றும் டேனியல் காவ்டெரி ஆகியோருடன் இணைந்து மாபுசெலா முதலாவது இடத்திற்கான போட்டியில் சமநிலையைப் பிடித்தார், சமன்முறி ஆட்டத்தில் மூலம் இப்போட்டியில் இரண்டாவது இடத்தைப் பிடித்து, சதுரங்க போட்டிகளில் தென்னாப்பிரிக்காவின் முதலாவது மிக உயர்ந்த இடத்தைப் பிடித்த வீரர் என்ற பெருமையைப் பெற்றார். 

2008, 2010, 2012 மற்றும் 2018 ஆம் ஆண்டுகளில் சதுரங்க ஒலிம்பியாடு போட்டிகளில் தென்னாப்பிரிக்க நாட்டின் தேசிய அணிக்காக விளையாடினார். 2003 , 2011 ஆம் ஆண்டுகளில் நடைபெற்ற அனைத்து ஆப்பிரிக்க விளையாட்டுப் போட்டிகளில் பங்கேற்று விளையாடினார். 2011ஆம் ஆண்டு போட்டி நிகழ்வில், அணி மற்றும் 4 வது சதுரங்கப் பலகையின் தனிநபர் என்ற பிரிவுகளில் இவர் .
இரண்டு வெள்ளிப் பதக்கங்களை வென்றார்.

மேற்கோள்கள்
-----------

1. ↑  Africa Junior Championship 2002 Boys. FIDE.
2. ↑  "Grintek boosts African chess champions` game". *ITWeb*. 2003-06-19. 20 April 2016 அன்று பார்க்கப்பட்டது.
3. ↑  "Results after round 11". *South African Open 2012*. 2012-08-17 அன்று மூலம் பரணிடப்பட்டது. 2016-04-21 அன்று பார்க்கப்பட்டது.
4. ↑  "SA Chess Open: Zimbabwe's Rodwell Makoto Wins on Tiebreak". *chessblog.com*. Alexandra Kosteniuk. 2012-07-11. 20 April 2016 அன்று பார்க்கப்பட்டது.
5. ↑  Johannes Mabusela பரணிடப்பட்டது 2018-09-27 at the வந்தவழி இயந்திரம் team chess record at Olimpbase.org

புற இணைப்புகள்
--------------

* யோகான்னசு மபுசெலா rating card at பன்னாட்டு சதுரங்கக் கூட்டமைப்பு Edit this at Wikidata
* Johannes Mabusela